ΓΡΑΠΤΗ ΕΡΩΤΗΣΗ E-3753/00

υποβολή: Daniel Varela Suanzes-Carpegna (PPE-DE) προς την Επιτροπή

(4 Δεκεμβρίου 2000)

Θέμα: Ευρωπαϊκές χωροταξιακές προοπτικές και τα Διαρθρωτικά Ταμεία.

Κατά τη διάρκεια του άτυπου Συμβουλίου των Υπουργών Χωροταξίας που πραγματοποιήθηκε στο Πόστδαμ το Μάϊο 1999, τα Κράτη μέλη και η Ευρωπαϊκή Επιτροπή ενέκριναν έγγραφο με τίτλο Ευρωπαϊκές προοπτικές Χωροταξίας (ΕΠΧ) (γνωστό σήμεραπό την επονομασία Ευρωπαϊκή Χωροταξιακή Στρατηγική (ΕΧΣ)) που αντιπροσωπεύει μία στρατηγική θεώρηση της χωροταξίας σε επίπεδο Ευρωπαϊκής Κοινότητας, εξετάζοντας επίσης τις προοπτικές στον τομέα αυτό ενόψει της διεύρυνσης της Ευρωπαϊκής Ένωσης.

Θα μπορούσε άραγε η Επιτροπή να ενημερώσει για την εφαρμογή των ΕΠΧ έως σήμερα και, συγκεκριμένα, τις κατευθυντήριες γραμμές και την εφαρμογή του προγράμματος δράσης που αποφασίσθηκε από την Επιτροπή και τα κράτη μέλη τον Οκτώβριο του 1999 στο Ταμπέρε;

Θα μπορούσε η Επιτροπή να αναφέρει εάν είχαν ληφθείπόψη οι ΕΠΧ κατά τη στιγμή της σύνταξης κατευθύνσεων των διαφόρων Διαρθρωτικών Ταμείων και των κοινοτικών πρωτοβουλιών για την περίοδο προγραμματισμού 2000-2006;

Αν ναι:

- Θα μπορούσε η Επιτροπή να καταστήσει γνωστό σε ποιο βαθμό ελήφθησανπόψη οι Ευρωπαϊκές προοπτικές Χωροταξίας, και αν θα συνεχίσουν να λαμβάνονταιπόψη, κατά την σύνταξη των προσανατολισμών των Διαρθρωτικών Ταμείων και την έγκριση των εγγράφων Προγραμματισμού και των συγκεκριμένων σχεδίων για την περίοδο Προγραμματισμού 2000-2006;

- Θα μπορούσε η Επιτροπή να καταστήσει γνωστό σε ποιο βαθμό ελήφθησανπόψη οι Ευρωπαϊκές προοπτικές Χωροταξίας, και αν θα συνεχίσουν να λαμβάνονταιπόψη, κατά την σύνταξη των προσανατολισμών της Κοινοτικής Πρωτοβουλίας URBAN και την έγκριση των εγγράφων Προγραμματισμού και των συγκεκριμένων σχεδίων για την περίοδο Προγραμματισμού 2000-2006;

- Θα μπορούσε η Επιτροπή να καταστήσει γνωστό σε ποιο βαθμό ελήφθησανπόψη οι Ευρωπαϊκές προοπτικές Χωροταξίας, και αν θα συνεχίσουν να λαμβάνονταιπόψη, κατά την σύνταξη των προσανατολισμών της Κοινοτικής Πρωτοβουλίας Interreg και την έγκριση των εγγράφων Προγραμματισμού και των συγκεκριμένων σχεδίων για την περίοδο Προγραμματισμού 2000-2006;

Απάντηση του κ. Barnier εξ ονόματος της Επιτροπής

(9 Φεβρουαρίου 2001)

Το πρόγραμμα δράσεων του προγράμματος ανάπτυξης του κοινοτικού χώρου αποφασίστηκε κατά τη συνεδρίαση των Υπουργών Χωροταξίας στο Tampere, τον Οκτώβριο του 1999. Το πρόγραμμα αυτό αποτελείται από τρεις κατευθυντήριες γραμμές που καθορίζουν δώδεκα δράσεις τις οποίες ανέλαβαν να εφαρμόσουν η Επιτροπή και τα κράτη μέλη.

Όσον αφορά την πρώτη κατευθυντήρια γραμμή σχετικά με την προώθηση της χωροταξικής διάστασης στην πολιτική σε κοινοτικό και εθνικό επίπεδο, δύο από τις έξι προβλεπόμενες δράσεις θαλοποιηθούν σύντομα. Η πρώτη αφορά τη δημοσίευση, για τις αρχές του 2001, μιας τελικής έκθεσης για τις περιφερειακές επιπτώσεις των κοινοτικών πολιτικών στον τομέα της γεωργίας, του περιβάλλοντος και των μεταφορών. Η δεύτερη αφορά τη συνεργασία στον τομέα των πολιτικών αστικής ανάπτυξης στο πλαίσιο της Κοινότητας. Τα συμπεράσματα μιας έκθεσης σχετικά με ένα πολυετές πρόγραμμα συζητήθηκαν κατά τη σύσκεψη Ευρώπη, πόλεις και περιφέρειες, η οποία πραγματοποιήθηκε στη Lille στις 3 Νοεμβρίου 2000, ενώ πρόκειται επίσης να πραγματοποιηθεί συζήτηση με τα κράτη μέλη για το πρόγραμμα εργασίας για την προσεχή περίοδο.

Για τη δεύτερη κατευθυντήρια γραμμή που αφορά τη βελτίωση των γνώσεων, της έρευνας και της πληροφόρησης στον τομέα της περιφερειακής ανάπτυξης, έχουν ξεκινήσει ήδη τέσσερις δράσεις. Πρόκειται για την δημιουργία μιας συνεργασίας με το Παρατηρητήριο για την ευρωπαϊκή χωροταξία (ORATE)" για την έκδοση εγχειριδίου γεωγραφίας για τη δευτεροβάθμια εκπαίδευση που βασίζεται στο πλαίσιο ανάπτυξης του κοινοτικού χώρου" για το βραβείο Μελλοντικές περιφέρειες της Ευρώπης" για τη δημοσίευση ενός οδηγού ολοκληρωμένων στρατηγικών για τις παράκτιες περιοχές η οποία προβλέπεται για την άνοιξη του 2002.

Η τρίτη κατευθυντήρια γραμμή που αφορά την προπαρασκευή για τη διεύρυνση του εδάφους της Κοινότητας περιλαμβάνει, μεταξύ άλλων, την ανάλυση των περιφερειακών επιπτώσεων της διεύρυνσης στα κράτη μέλη και στα μη κράτη μέλη. Η εν λόγω ανάλυση πραγματοποιείται στο πλαίσιο της δεύτερης έκθεσης για την οικονομική και κοινωνική συνοχή η οποία εγκρίθηκε από την Επιτροπή στις 31 Ιανουαρίου 2001 και η οποία θα παρουσιαστεί σε ένα forum που θα πραγματοποιηθεί στις 21 Μαΐου 2001 στις Βρυξέλλες.

Γενικά η Επιτροπή έδωσε ιδιαίτερη σημασία στο ΠΑΚΧ στο πλαίσιο της περιφερειακής πολιτικής. Αφενός, οι στόχοι του ΠΑΚΧ αναφέρονται μεταξύ των κοινοτικών προτεραιοτήτων που ενέκρινε η Επιτροπή για την περίοδο προγραμματισμού 2000-2006 των διαρθρωτικών ταμείων. Αφετέρου, το μέρος B Διεθνική συνεργασία της κοινοτικής πρωτοβουλίας Interreg III έχει συλληφθεί ως μέσο εφαρμογής των στόχων του ΠΑΚΧ.

Η Επιτροπή θα αρχίσει την αξιολόγηση της εφαρμογής των προσανατολισμών του ΠΑΚΧ για τα διαρθρωτικά ταμεία και τις κοινοτικές πρωτοβουλίες Interreg και Urban όταν θα έχει εγκριθεί το σύνολο του προγραμματισμού. Η αξιολόγηση αυτή θα αποτελέσει μέρος των δύο ανακοινώσεων κατά το 2001 για τα αποτελέσματα των διαπραγματεύσεων των προγραμμάτων του στόχου 1 και 2, αποτελέσματα τα οποία θα διαβιβασθούν στο Κοινοβούλιο, στο Συμβούλιο, στην Οικονομική και Κοινωνική Επιτροπή καθώς και στην Επιτροπή Περιφερειών.